Official Letter from Hierax to Herculanus
Material: papyrus
Place: Untere Thebais
Categories: Brief (amtlich)
Hierax an Herkulanos
Sendung
Petitionen
Eile
κυρίῳ     ἀδελφῷ     Ἡρκουλανῷ     Ἱέραξ 
εὖ πράττειν. 
τὰ μὲν γράμματά σου κομισάμενος, κύριέ μου ἀδελφέ, πανή
γυριν ἤγαγον. ὡς δὲ καὶ τῷ κυρίῳ μου ἀδελφῷ Ἡλιοδώρῳ 
τῷ πραιποσίτῳ διὰ δημοσίας ἐπιστολῆς φανερὸν πεποί
ηκα, χρη..............α διὰ τὴ[ν θεί]αν τύχην 
τῶν δεσποτ[ῶν ἡμ]ῶν  
Καισάρων· 
κελεύσεως δὲ οὔσης τοῦ κυρίου μου τοῦ [δι]ασημοτάτου καθολικο[ῦ] 
πέμπειν τοὺς [π]ρ[αιπο]σίτους πρ[ό]ς με τὰς πετιτίονας καὶ 
ὑπʼ ἐμοῦ πρὸς τὴν τάξειν τὴν καθολικήν, ἵνα αἱ δηλη
γατίονες ὑπὸ τοῦ κυρίου μου τοῦ διασημοτ[άτ]ου καθολικο[ῦ] 
ἐκπεμφθ...................ατα....... στρατη.... 
προστάξαι ..................................εν..ε 
επιο..ν........................[ μίαν τοῦ] δωνατίου 
γενεθλίου τοῦ δεσπότου ἡμῶν Μαξιμιανοῦ τοῦ Καίσαρος, 
ἄλλην δὲ στιπενδίου καλανδῶν Σεπτεμβρίων, καὶ τὴν 
τρείτην σαλγάμου. αἱ μὲν πετιτίονες ἐπὶ τὸν κύριόν 
μου τὸν διασημότατον κ[αθολικὸ]ν ἀνηνέχθησαν. 
ἐπιδὰν δὲ αἱ ληγατίονες ἀ[παν]τῶσιν, εὐθέως ὑπʼ ἐμοῦ 
δι[ὰ τα]χυδρόμου ἐπ[ισ]ταλ[ήσοντ]αι. θεοί σε σῴζοιεν 
μετὰ τῶ[ν φιλ]τάτων διὰ παν[τός].
<gap/>.......  ἀδελφῷ  Ἡρκ[ουλανῷ].<gap/>